google/wiki40b huggingface dataset:
Jeff Porcaro

Karriere

Han startet å spille som 7-åring, og lærer var faren Joe Porcaro. Man fant fort ut at han hadde en helt spesiell god sans for rytmer. Allerede som syttenåring hadde han sin første opptreden i Los Angeles. Etter dette begynte han som studiomusiker, og ble etter hvert en av landets mest etterspurte studiomusikere. Fra 1973 til 1975 var han assosiert medlem av Steely Dan, og medvirket også på tre av bandets album, Pretzel Logic, Katy Lied og Gaucho.
I 1977 startet han bandet Toto sammen med David Paich og David Hungate. Senere ble Steve Lukather, Bobby Kimball, Steve Porcaro og Mike Porcaro med i bandet.
Jeff Porcaro har som studiomusiker samarbeidet med blant andre Janne Schaffer, Paul McCartney, Dire Straits, Jackson Browne, Donald Fagen, Rickie Lee Jones, Michael Jackson, Nik Kershaw, Paul Simon, Don Henley, Aretha Franklin, Madonna, Al Jarreau, George Benson, Peter Frampton, Bee Gees, Michael McDonald, Joe Cocker, Stan Getz, Lee Ritenour, Christopher Cross, James Newton Howard, Timothy B. Schmit, Joe Walsh, Jim Messina, Four Tops, Barbra Streisand, Diana Ross, Natalie Cole, Warren Zevon, David Gilmour, Roger Waters, Pink Floyd, Roger Hodgson, Paul Anka, Tommy Bolin, Jon Anderson,  Eric Clapton, Roy Orbison, Miles Davis, Bruce Springsteen og Elton John, for å nevne noen.

Død

Den femte august 1992 døde Jeff Porcaro av et hjerteinfarkt som skyldtes å ha inhalert et giftmiddel mot insekter mens han stelte i sin egen hage. Under obduksjonen ble det avdekket en tidligere ukjent hjertefeil hos Porcaro. Han døde i en alder av 38 år. Det kom 1 500 mennesker i begravelsen hans. Blant disse var medlemmene av Toto, samt mange artister han hadde jobbet med.
EFTAs faste komité

EFTAs faste komité er et interimorgan som ble opprettet i forbindelse med EØS-forhandlingene. Komiteen holder sine møter i Brussel dagen før møter i EØS-komiteen for koordinering mellom EFTA-landene av de spørsmål som skal opp i EØS-komiteen.
Serovo

Serovo (russisk: Серо́во; finsk: Vammelsuu) er en liten by i Kurortny-distriktet på det Det karelske nes på nordkysten av Finskebukten hvor Rosjtsinkaelven har sitt utløp.
Befolkningen var på 280 i 2012, opp fra 252 i 2012.
Fylkesvei 3980

Fylkesvei 3980 går mellom Eid i Søgne og Eid i Mandal. Veien er 8,1 km lang.
Frem til 2019 hadde veien betegnelsen Fylkesvei 242.
Byen e' Bergen

Annen bruk

Kjenningsmelodien som angir neste stopp for Bybanen når den ankommer Brann stadion er de fire siste tonene fra Byen e' Bergen.
Idealisme

Historien til filosofisk idealisme

Filosofisk idealisme finnes i flere former. Den ble utviklet i den greske antikken med Platon som viktigste representant. Platons oppfatning var at idéene (det åndelige) er den virkelige verden, og at den materielle verdenen som vi kan sanse, bare er en lavere virkelighet som består av ufullkomne skygger av den åndelige virkeligheten.
Den idealistiske tanken innenfor filosofien kan deles i to retninger, subjektiv idealisme og objektiv idealisme. Den subjektive idealismen har som grunn for det eksisterende et individ, et subjekts fornemmelser, forestillinger og bevissthet. Denne variantens fremste talsmann var den engelske biskopen og filosofen George Berkeley. Berkeley mente at det å eksistere er bli oppfattet. Han uttalte i Principles of Human Knowledge (1710) at «Når det gjelder hva som er sagt om den absolutte eksistens til utenkelige ting uten noe forhold til om de blir oppfattet, virker det fullstendig ubegripelig. [...] heller ikke er det mulig at de skulle ha noen eksistens utenfor hjernene eller tenkende ting som oppfatter dem.»
Til forskjell fra den subjektive idealismen tar den objektive idealismen (f.eks. Platons variant) ikke den personlige, subjektive bevissthet som grunn for det eksisterende, men en form for objektiv bevissthet, en «verdensfornuft», «den universelle vilje» og lignende. Dette eksisterer i henhold til de objektive idealistene selvstendig, uavhengig av menneskene. En objektiv idealist anser eksempelvis at når han snakker om reelt eksisterende epler og pærer og fører den sammen i fellesbegrepet «frukt», er denne abstraksjonen av den reelle virkeligheten med begrepet «frukt» selve grunnen for disse eplenes og pærenes eksistens.
Sogn videregående skole

Historie

29. august 1961 ble Oslo Yrkesskole i Østre Elvebakke 2 fradelt en avdeling til den nye Sogn yrkesskole. Deler av skolen hadde da vært i bruk allerede fra 1960. Etter hvert ble Sogn utvidet med fag etter fag flyttet fra Oslo Yrkesskole. Rektor Klaus Torgård flyttet med fra Oslo Yrkesskole til Sogn. Skolen i Østre Elvebakke ble i 1976 omdøpt til dagens Elvebakken videregående skole. 19. oktober 1976 fikk yrkesskolen på Sogn også nytt navn, Sogn videregående skole.
Sogn videregående skole har i lengre perioder vært Oslos største skole, og en periode også Norges største, fra 1980, da skolen hadde rundt 3500 elever inkludert lærlinger og kveldsundervisning. Elevtallet har ellers variert fra ca 1850 i 1961-62 til ca 1200 ved overgangen til 2010-tallet. Det siste skoleåret, 2012-13, hadde skolen utdanningsprogrammene bygg- og anleggsteknikk, design og håndverk, elektrofag, helse- og oppvekstfag, naturbruk, service og samferdsel, teknikk og industriell produksjon, samt Vg3 påbygging til generell studiekompetanse. I tillegg hadde skolen tilbud til minoritetsspråklige. Sogn Kurs- og Kompetansesenter (SKK) var underlagt den videregående skolen med tilbud innen yrkesfaglig opplæring for voksne.   
Høsten 2013 flyttet tilbudene ved den tradisjonsrike yrkesskolen til Kuben yrkesarena sammen med Fagskolen i Oslo og Lærlingsenteret for byggfag.
Høsten 2013 hadde Kuben videregående skole undervisning for noen grupper i deler av byggene, under navnet Kuben vgs, avdeling Ullevål. De øvrige fløyene som Kuben ikke disponerte er siden bygget om til nye Blindern videregående skole, som åpnet høsten 2014. I forbindelse med disse arbeidene ble det høsten 2013 frigitt støvfibre med asbest. Hovedbygget ved gamle Sogn videregående skole ble stengt. Kuben beholdt I-bygget, nærmest ring 3, som undervisningslokale for oppfølgingstjenestens avdeling for bygg- og anleggsteknikk ut skoleåret 2014-2015, hvorpå tilbudet ble flyttet til Stovner videregående skole. Kuben vgs hadde etter det ingen undervisning tilknyttet avdeling Ullevål.
Til skolestart 2014 stod de to fløyene mot vest, omtalt som C- og D-blokkene, ferdig rehabilitert for å ta over den nye Blindern videregående skole. Den nye skolen er en sammenslåing av Berg videregående skole og Fagerborg videregående skole. Samme høst tok Etterstad videregående skole over verkstedshallen, bygg H, med navnet Etterstad vgs, avdeling Ullevål. Tilbudene innen teknikk og industriell produksjon og transport og logistikk ligger her. 
Sommeren 2018 måtte Kubens avdeling for minoritetsspråklig opplæring ved avdeling Bredtvet flytte tilbake til Sogn. Skoleanlegget på Bredtvet ble tatt over av Refstad skole, som ble stengt på kort varsel. Kuben vgs er dermed tilbake på Sogn fra høsten 2018. I-bygget som Kuben vgs holdt på høsten 2013 er rehabilitert og klargjort for avdelingen.

Benjaminprisen

Skolen har hatt et langsiktig arbeid mot rasisme og for fredelig konfliktløsning og skolemekling. Elevene trenes i dialog og kommunikasjon for å demme opp for misforståelser og fordommer. Dette førte til at skolen fikk Benjaminprisen 2008.
Gladys Pyle

Bakgrunn

Hon ble født til John og Mary "Mamie" Pyle. Gladys Pyle ble uteksaminert is 1911 fra Huron College (høyskolen byttet 1989 navn til Huron University og ble stengt i 2005).

Karriere

Hun arbeidet senere som lærer i South Dakota. Gladys, hennes to søstre og moren Mamie var alle aktive forkjempere for kvinnelig stemmerett. Pyle var det første kvinnelige medlem i South Dakota House of Representatives, underhuset i delstatens lovstiftende forsamling, 1923–1927. Hun var senere delstatens statssekreterær (South Dakota Secretary of State) 1927–1931. Hun stilte som kandidat i republikanernes primærvalg før 1930 års guvernørsvalg i South Dakota. Hun fikk en tredjedel av stemmene i primærvalget som hun knapt tapte mot Warren Green.
Senator Peter Norbeck døde i 1936 og demokraten Herbert E. Hitchcock ble så utnevnt til senator frem til suppleringsvalget i  1938. Pyle stod som kandidat bare til duppleringavalget som gjaldt til slutten av Norbecks opprinnelige mandatsperiode; valget som gjaldt en hel seksårig mandatsperiode ble vunnet av John Chandler Gurney. Pyle beseiret demokraten Tom Berry i duppleringsvalget og ble den første kvinnelige senatoren fra delstaten South Dakota. 
Under sitt siste leveår var Pyle den eldste levende tidligere senator i USA. Hun døde 98 år gammel i hjembyen Huron.
Hypochilidae

Utseende

Ganske store (kroppslengde ca. 15 mm), langbeinte, litt flate edderkopper, gråspraglete på farge. Særlig hannene er svært langbeinte.
De kan minne overflatisk om familien Philodromidae, eller også om den ubeslektede gruppen Amblypygi.
Forkroppen er kort og bred, bakkroppen langt oval. De åtte øynene er forholdsvis store og består av en fremre tverr-rad av fire noenlunde javnt spredte øyne, de fire bakerste øynene grupperer seg i ett par på hver side.

Levevis

Disse edderkoppene bygger lampeskjerm-lignende nett under overheng i bergvegger og i huler.
Hannene vokter på hunnene etter parringen for å hindre dem i å parre seg med andre hanner – dette er ganske uvanlig atferd mellom edderkopper.

Utbredelse

Gruppen består av slekten Ectatosticta fra Kina og slekten Hypochilus, som bare er funnet i USA.
David Drahonínský

Meritter

Han vant gull med buetypen compound, i klassen W1. Han slo John Cavanagh i finalen. 
Ved Paralympiske sommerleker 2012 i London vant han sølv individuelt med buetypen compound, i klassen W1. I plasseringsrunden fikk han beste poengsum, med 662 poeng. Drahonínský slo italienske Fabio Azzolini 6-5 i kvartfinalen og finske Osmo Kinnunen 6-0 i semifinalen, før han til slutt tapte 6-2 mot Jeff Fabry i finalen.
Vladimir Granat

Landslaget

6. september 2013 fikk han sin første landskamp for Russland mot Luxembourg.
Han ble tatt ut til Fotball-EM 2012 i Polen og Ukraina.
Han ble tatt ut i Russlands tropp til VM i fotball 2014 i Brasil.
Han ble tatt ut i Russlands tropp til VM i fotball 2018 i Russland.
Kolossai

Kolossai (gresk: Κολοσσαί, latin: Colossae), senere Kona eller Chonæ, var en by i Frygia, ca. 17 mil øst fot Efesos, i nærheten av elven Lykos, en av Menderes' sideelver. Stedet for byen, som er i nåværende Anatolia i Tyrkia, har aldri blitt utgravd.
Under den persiske krig, år 396 f.Kr., ble Tissaphernes drept i Kolossai av agenter for Kyros den yngre. Plinius den eldre forteller at ulltøyet fra Kolossai (colossinus) gav navn til fargen på cyklamenblomsten. Byen hadde en viss betydning som handelssted under hellenismen, men under det første århundret e.Kr. hadde den avtatt i størrelse og anseelse.
Det virker ikke som om apostelen Paulus hadde besøkt byen da han skrev Kolosserbrevet til menigheten i Kolossai, ettersom han skriver til Filemon i Filemonbrevet at han ønsker å gjøre dette når han slipper fri fra fengselet. Det synes som at Epafras grunnla kirken i Kolossai.
Byen forfalt, muligens etter et jordskjelv i år 60 e.Kr., og det bysantinske rike oppførte en annen by, Kona eller Chonæ (Χῶναι), i dens nærhet. Niketas og Mikhael Khoniates, to bysantinske brødre og forfattere, var født der.
I den bysantinske og russiske kunst er byen knyttet til temaet «Erkeengelen Mikaels mirakel i Kona». Ifølge østkirkelig tradisjon skal hedninger ha ledet en elv mot byen for å ødelegge Mikaelshelligdommen der, men erkeengelen skal da ha vist seg, latt et lyn kløyve en klippe og dermed ført elven i en annen retning. Samtidig helliget han vannet fra Lykos. De østortodokse feirer hendelsen den 6. september. Kudovklosteret i Moskvas Kreml, Mirakelklosteret, der tsarfamilien tradisjonelt ble døpt, var tilegnet erkeengelen Mikaels mirakel i Kona.
Norges Takseringsforbund

Norges Takseringsforbund er et forbund av og for takstmenn, etablert i 1957. Forbundet har 1 200 medlemmer, som arbeider med taksering av bolig, næring, skade, landbruk, maskin, bil og båt. Taksering utføres i forbindelse med auksjoner, forsikringssaker eller eiendomssalg.
Stenocrates cultor

Utseende

En middelsstor (gjerne 10-20 millimeter), avlangt oval, blankt svart hornbille. Disse artene mangler horn på hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten Stenocrates ligner hverandre sterkt og kan ofte bare skilles ved å undersøke hannenes kjønnsorganer.

Levevis

Nesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse

Arten er utbredt i Sør- og Mellom-Amerika, fra Honduras i nord til Paraguay i sør.
My Winter Storm

My Winter Storm er debutalbumet av soloartisten Tarja Turunen. Albumet ble gitt ut 19. november 2007 av Universal Records. Det ble mikset ved Hans Zimmer's Studios. Albumet kommer med en DVD-film, som viser hvordan albumet ble laget.
Kniven er eneste vitne

Handling

Den kvinnelige forsvarsadvokaten Teddy Barnes (Glenn Close) tar saken til Jack Forrester (Jeff Bridges) når han blir anklaget for å ha drept sin kone. Med hjelp fra privatdetektiven Sam Ransom (Robert Loggia), innleder Teddy en kamp mot den hensynsløse offentlige anklageren (Peter Coyote) som bruker saken til å fremme sin politiske karriere. Men en plutselig og uventet oppdagelse bringer Teddy i fare for å bli det neste offeret. Saken kompliseres ytterligere ved at hun innleder et forhold til sin klient.
Kvellurveien

Kvellurveien er en 1 km lang vei i Sandved bydel i Sandnes. Den går ut fra Jærveien på Brueland, og fortsetter sør-sørvest. Før hadde den forbindelse til fylkesvei 330 (Hoveveien) via Hovebakken, men den er nå stengt. Etter at den har krysset Storåna, går den parallelt mellom Sandvedparken og Jærbanen. Europavei 39 går over Kvellurveien på bro. Det er anlagt fartshumper på deler av veien. Bebyggelsen i Kvellurveien preges av eneboliger.
Navnet kommer fra Kvelluren, som var et bruk under gården Austrått. Man tror at navnet kan komme av "Kvelduren", som kan ha to tolkninger. Det kan være sammensatt av ordet "lur" og "kveld", altså en lur, det vil si hvile, for dyra som var på kveldsbeite her, eller at dyra spiste "kveldauren" sin, jf. "dugurd", her. En tredje, lokal teori er at navnet kommer fra ordet "kvella", dvs. å la dyrene drikke i elva.
Helixtåken

Helixtåken (også kjent som NGC 7293 eller Guds øye) er den planetariske tåken som er nærmest Jorda, kun 650 lysår unna. Stjernen i midten er iferd med å dø. I sin dødskamp har den to ganger blåst av sine ytre lag i skyer av gass, slik at tåken har fått dobbelt ringform. Etter hvert som den krymper til en hvit dverg, får intens stråling fra den lille varme stjernen gassen til å gløde.
Nomenklatur (biologi)

Nomenklatur betegner i biologien regelverket for bruk av artenes og gruppenes vitenskapelige navn. Dermed er nomenklaturen en del av systematikken. Ordet nomenklatur kommer av latin, nomenclatura, og er satt sammen av ordene: nomen som betyr «navn» eller egentlig «navnefortegnelse, terminologiliste, fortegnelse over tekniske uttrykk innen et fagområde, en vitenskap eller en kunsttart» og calare som betyr «å kalle».
Vitenskapelige (systematiske) navn er latinske eller latiniserte (oftest greske) navn. Eksempler er Homo sapiens for mennesket eller Monocotyledoneae for enfrøbladete planter.
Hos noen slekter er det vitenskapelige navnet så innarbeidet (eller likt) i norsk at man vanligvis ikke tenker over at det er det vitenskapelige navnet man bruker. Dette kan gjelde blant annet slektene Bison, Gekko, Lama, Mus og Rhododendron, samt arter som Aloe vera og brosme.

Instanser

Per i dag fins det fire nomenklatoriske kommisjoner som er ansvarlige for henholdsvis bakterienes, dyrenes, plantenes og virenes nomenklatur. Disse kommisjonene er ansvarlig for eventuelt å endre regelverket og for å megle i tvilstilfeller.

Historie og utvikling

Dagens nomenklatur ble grunnlagt av den svenske naturforskeren Carl von Linné. Linné var ikke den første til å gi dyr og planter et vitenskapelig (latinske) navn, men har fant et svært godt system for navngivningen, eller Nomenklaturen. Etter en del eksperimentering kom han fram til to-navnssytemet, (binomial nomenklatur), der hver art gis to navn. Alle arter har sine latinske navn, som skrives med slektsnavnet først. «Byggesteinene» er egentlig slektene. Deretter artsnavnet (epitet), som på et vis blir «variasjoner innen slekten». Alle slekter (arter) blir sortert i større grupper kalt familier, overfamilier og ordener, klasser og så videre. Også før Linné har biologer brukt vitenskapelige navn, det fantes imidlertid ikke noen allment aksepterte regler.
Ofte ble navnene brukt som beskrivelser av artene eller gruppene.
Navn med tre, fire, seks eller flere ledd var derfor ingen sjeldenhet.
Det var Linné som innførte systemet at artsnavn skal være toleddet, mens andre gruppenavn kun skal bestå av ett ord.
Av den grunn og pga. det enorme antall arter som Linné beskrev, brukes hans bok Systema naturae som startpunkt for nomenklaturens regelverk.
Selv om grunntrekkene stammer fra Linnés tid, har regelverket blitt modifisert flere ganger underveis.
Den forholdsvis nye tendensen i systematikken å ikke lenger bruke kategorier (jf. taksonomi), påvirker også nomenklaturen.
I et system uten kategorier vil det for eksempel være meningsløst å ha ulike regler for «slekter», «familier» og «ordener».
I dette spørsmålet har man ikke kommet til noen enighet så langt.
Samisk språkutvalg

Samisk språkutvalg var et norsk offentlig utvalg som ble opprettet av regjeringen 19. september 2014 etter initiativ fra Sametinget. 10. oktober 2016 presenterte utvalget sin rapport NOU 2016:18 – Hjertespråket. Tidligere samme år offentliggjorde utvalget en delrapport.
Utvalgets mandat har vært å redegjøre for gjeldende ordninger, tiltak og regelverk knyttet til de samiske språkene, og vurdere hvordan disse kan tilpasses dagens organisering av offentlig sektor og sikre funksjonelle og likeverdige offentlige tjenester på samisk.
Cupfinalen i fotball for menn 2015

Cupfinalen for herrer 2015 var en fotballkamp som ble spilt søndag 22. november 2015 på Ullevaal Stadion og var den siste kampen i Norgesmesterskapet 2015. Kampen var den 110. cupfinalen for herrer og den 73. finalen som spilles på Ullevaal Stadion.
Rosenborg ble norgesmestre for tiende gang etter å ha slått Sarpsborg 08 2–0.
Den katolske kirke i Litauen

Primas

Selv om erkebiskopen av Vilnius i begynnelsen av 1800-tallet betegnet seg selv som primas av Litauen, fins det ingen tradisjon for en slik tittel.

Nuntius

Pavens nuntius i Baltikum (Litauen, Latvia og Estland), med sete i Vilnius, er Luigi Bonazzi (per 2009).

Kardinaler

Den eneste litauiske kardinalen er erkebiskopen av Vilnius, Audrys Juozas Bačkis.

Helgener og martyrer

Kasimir av Litauen regnes som nasjonalhelgen, selv om han ble født i Polen (som den gang utgjorde et felles rike). Også Kunigunde av Polen (født i Ungarn) har vært en viktig katolsk helgen i Litauen.
14 litauiske troende og prester som ble drept eller døde i fangenskap under sovjetisk styre, ble i 2000 anerkjent som martyrer.

Klostre og valfartssteder

Pažaislis er et opprinnelig kamaldulenser-herrekloster sydøst for Kaunas. Siden 1992 er det et kvinnekloster.
Katolske valfartssteder i Litauen omfatter Aušros vartai, Kryžių kalnas og Šiluva.
Terje Rafdal

Bakgrunn

Rafdal drev med ulike idretter før han ble rullestolbruker. Han har deltatt i VM i telemarkkjøring, der han har en 5.- og en 6.-plass, og han har NM-gull i volleyball på gutte- og juniornivå. 
Han skadet seg på ski i 1993, da han jobbet som skiinstruktør i Frankrike, og bruker i dag rullestol.

Karriere

Han har konkurrert i ulike idrettsgrener. Han har NM-gull i bordtennis (dobbel), og har deltatt i tre EM i rullestolrugby.  
Ved VM i rullestolcurling 2011 spilte han ener på det norske laget, der Rune Lorentsen var skip. Norge kom på andreplass i round robin, og gikk dermed videre til sluttspillet. De spilte seg fram til bronsefinalen, der de slo Russland 8-3, og fikk med det bronse. Han spilte toer ved VM i rullestolcurling 2012, der Norge endte på 9.-plass. Også ved VM i rullestolcurling 2013 kom Norge på 9.-plass, der Rafdal spilte ener. 
Han ble tatt ut til å delta i rullestolcurling under Paralympiske vinterleker 2014, der Norge kom på 8.-plass.
Mortensrud

Mortensrud er et boligområde som ligger nord i østdelen av Bydel Søndre Nordstrand i Oslo.
Navnet Mortensrud stammer fra 1100-tallet og har sitt opphav i Rud-gårdene som vokste opp på Østlandet i middelalderen.
Mortensrud som boligområde startet sin oppblomstring på midten av 1980-tallet med Mortensrudgrenda og Lofsrud som de største prosjektene, mens Maikollen-området med sin distinkte bebyggelse av ferdighus fra Moelven kom noe senere, og fikk det naturlige kallenavnet Moelven. Mens Mortensrudgrenda og Maikollen stort sett består av enkeltstående eneboliger, er det på Lofsrud en bebyggelse bestående av lavblokker og rekkehus.
Ved forlengelsen av Østensjøbanen til Mortensrud i 1998 ble Mortensrud stasjon banens nye endestasjon. Siden da har Mortensrud også blitt et knutepunkt for kollektivtrafikken i denne delen av Oslo, med jevnlige bussavganger til og fra Bjørndal og Dal/Brenna, og til Helsfyr, Hauketo og Vika. Stedet er også knyttet til Oslo lufthavn, Gardermoen via Flybussekspressen.
Mortensrud har fire skoler, Lofsrud skole fra 8. til 10. klasse, Mortensrud, Stenbråten skole og klemetsrud skole alle  disse fra 1. til 7. klasse.
Den mest kjente bygningen er Mortensrud kirke, som har fått mye oppmerksomhet grunnet arkitekturen.
Primærfarge

Primærfarger er et sett av farger som kan legges til grunn for en systematisk ordning av fargene. 
Skal man navngi primærfarger må man først bestemme hvilken fargeteori man snakker om.
I additiv fargeteori, som handler om hvordan man blander lys av ulike farger for å skape en viss farge, er primærfargene rød, grønn og blå, forkortet til RGB. Dette svarer til det menneskelige øyets fargesensorer, som er følsomme for nettopp henholdsvis rødt, grønt og blått.  For eksempel bruker en farge-TV-skjerm bildepunkter som sender ut henholdsvis rødt, grønt og blått lys.  Lyser ingen av punktene får man sort, lyser alle får man hvitt, og andre farger får man ved ulike blandingsforhold.
I subtraktiv fargeteori, som handler om hvilket lys man må filtrere bort for å skape en viss farge, er primærfargene turkis, rosa og gul.  Et turkist fargefilter slipper gjennom grønt og blått lys men ikke rødt.  Et rosa fargefilter slipper gjennom rødt og blått lys men ikke grønt.  Et gult fargefilter slipper gjennom rødt og grønt lys men ikke blått.  Dette brukes for eksempel i fargeskrivere eller trykkpresser for hvitt papir.  Man benytter toner, blekk, fargebånd eller lignende i turkis, rosa og gul.  Ulike farger lages ved ulike blandingsforhold mellom primærfargene, slik at man filtrerer bort ulike deler av det hvite lyset som ellers ville blitt reflektert av papiret.  (I tillegg benytter man ofte sort toner/blekk/fargebånd for å gjengi mørke farger bedre.  Derfor forkortes dette fargerommet ofte til CMYK, etter engelsk Cyan, Magenta, Yellow og blacK.)
I Ittens fargesirkel, som er meget populær i bl.a. kunst, er primærfargene rød, gul og blå.  
Blanding av to primærfarger kalles sekundærfarger.
Bosque de Nativitas

Bosque de Nativitas er en park i Xochimilco sør i Mexico by. Den befinner seg like sør for det sentrale torget i Xochimilco, inntil ei av bryggene til kanalene, mellom Calle Madreselva og motorveien Xochimilco–Tulyehulaco. Parken er på 12,2 hektar og er dekka av ask, furu og andre tresorter. Det tilbys hesteridning i parken, og den har områder for piknik og grilling.